钦定古今图书集成/历象汇编/岁功典/第056卷 > 《广东志书》 > 何处堪避暑 白居易
## 钦定古今图书集成/历象汇编/岁功典/第056卷 > 《广东志书》 > 何处堪避暑 白居易

“何处堪避暑，林间背日楼。何处好追凉，池上随风舟。
日高饥始食，食竟饱还游。游罢睡一觉，觉来茶一瓯。
眼明见青山，耳醒闻碧流。脱袜闲濯足，解巾快搔头。
如此来几时，已过六七秋。从心至百骸，无一不自由。
拙退是其分，荣耀非所求。虽被世间笑，终无身外忧。
此语君莫怪，静思我亦愁。如何三伏月”，杨尹谪虔州。